Document ID: 31996R1112

ΚΑΝΟΝΙΣΜΟΣ (ΕΚ) αριθ. 1112/96 ΤΗΣ ΕΠΙΤΡΟΠΗΣ της 20ής Ιουνίου 1996 για τροποποίηση του κανονισμού (ΕΚ) αριθ. 1466/95 για τον καθορισμό των ειδικών λεπτομερειών εφαρμογής των επιστροφών κατά την εξαγωγή στον τομέα του γάλακτος και των γαλακτοκομικών προϊόντων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 804/68 του Συμβουλίου, της 27ης Ιουνίου 1968, περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΚ) αριθ. 2931/95 της Επιτροπής (2), και ιδίως τα άρθρα 13 παράγραφος 3 και 17 παράγραφος 14,
Εκτιμώντας:
ότι ο κανονισμός (ΕΚ) αριθ. 1466/95 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 995/96 (4), καθορίζει τις ειδικές λεπτομέρειες εφαρμογής των επιστροφών κατά την εξαγωγή στον τομέα του γάλακτος και των γαλακτοκομικών προϊόντων 7
ότι, με το άρθρο 1 του κανονισμού (ΕΚ) αριθ. 1466/95, έχει εισαχθεί ειδικό καθεστώς στις εξαγωγές ορισμένων τυριών προς την Ελβετία 7 ότι πρέπει, συνεπώς, να προσδιορισθεί ότι το καθεστώς αυτό εφαρμόζεται μόνο στις εξαγωγές που απολαμβάνουν μειώσεως ή δασμολογικής απαλλαγής κατά την εισαγωγή στην Ελβετία 7 ότι πρέπει να συμπληρωθεί ο κατάλογος των τυριών που καλύπτονται από το καθεστώς αυτό με τα τυριά τα οποία προέβλεπε προηγουμένως ο κανονισμός (ΕΟΚ) αριθ. 1953/82 της Επιτροπής (5), ο οποίος καταργήθηκε από τον κανονισμό (ΕΚ) αριθ. 823/96 (6), ώστε να συμπεριληφθούν όλα τα τυριά που απολαμβάνουν προτιμησιακού εισαγωγικού δασμού στην Ελβετία 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης γάλακτος και γαλακτοκομικών προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 1466/95 τροποποιείται ως εξής:
1. το άρθρο 1 παράγραφος 1 αντικαθίσταται από το ακόλουθο κείμενο:
«1. Το παρόν άρθρο καθορίζει τις ειδικές λεπτομέρειες για τις εξαγωγές προς την Ελβετία των τυριών που καθορίζονται στο παράρτημα, τα οποία απολαμβάνουν κατά την εισαγωγή μειώσεως ή δασμολογικής απαλλαγής.» 7
2. το παράρτημα αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 5 Μαΐου 1996.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Ιουνίου 1996.

Labels: 3
17
18